**ПРОТОКОЛ**

От редовно заседание на ТС/Треньорски съвет/

 Днес , 23.06.2017г в гр. Пловдив, 16:00 ч.в заседателна зала на хотел Метропол, се проведе заседание на постоянна комисия към БФТМ – Треньорски съвет/ТС/ при следния дневен ред:

1. Разглеждане, обсъждане, промени по Наредба за провеждане на държавните първенства и турнири за спортно-състезателната 2017/18 г.
2. Разни.

 На заседанието присъстваха следните лица:

1. Галина Очева – Председател на ТС
2. Ани Сариева – Зам.председател на ТС
3. Мирослава Колева – член на ТС
4. Даниела Христова – член на ТС
5. Стоян Поппетров – член на ТС

 За председател на заседанието бе избрана Галина Очева; за протоколчик – Даниела Христова. По предложенията на членовете на Треньорския съвет се взеха следните решения:

1. Висша лига мъже и жени.

 I Полусезон – Два турнира всеки срещу всеки в четири етапа.

II Полусезон – Две финални четворки:

 Първа четворка играят плейоф – 1- 4 / домакин на първия турнир – 4 класирал се отбор /, 2-3 / домакин на първия турнир – 3 класирал се отбор /

 Втора четворка играят на един турнир всеки срещу всеки / домакин – 5 класирал се отбор /.

 Във всеки мач от Висша лига и 21 годишни в основният състав се допуска участието само на един чуждестранен състезател, за да се стимулира развитието на българските състезатели.

1. ДОП и ДИП до 12- 15- 18 години

 За финали на ДОП да се класират 12 отбора по 6 от Северна България и 6 от Южна България, като участващите отбори се определят от провеждането на отборни квалификации през есента.

 Само в отборните първенства да има възможност по всяко време на състезателната година картотекирането на състезател в по- горна възраст при условие, че има картотека в по-долна възраст в същия клуб.

 Финалите на ДОП и ДИП за всяка възраст да се провеждат заедно , като състезанието да започва от четвъртък след обяд с квалификации за ДИП.

 Системата за провеждане на ДОП до 12г. да е трима състезатели с двойка, както при останалите възрасти.

 БФТМ да осигури купи за финали ДОП за първо,второ и трето място и медали за четвърто място.

 За финала на ДОП за всички възрасти отборите се подреждат в четири групи, като :

1 група 2 група 3 група 4 група

I. сев. България I.Юж.България II.Сев.България II. Юж.България

 За вторите места в групите се хвърля жребий между класиралите се в квалификациите на северна и южна България на трето и четвърто място.

 За третите места в групите се хвърля жребий между класиралите се в квалификациите на Северна и Южна България на пето и шесто място.

 След изиграване на срещите в групите първите два отбора от тях се класират за основна схема – осем отбора, в която се играе на прогресивно елиминиране, като:

1 от първа група – под номер едно в схемата;

1 от втора група – под номер 8 в схемата;

1 от трета група – под номер пет в схемата ;

1 от четвърта група – под номер едно в схемата.

 За останалите места в схемата се хвърля жребий, като се съблюдава условието, че отборите играли в една група да се разпределят в различна половина на схемата.

 Подреждането на състезателите в ДИП се осъществява по класирането от финалния турнир на „Млад Олимпиец”.

1. Турнир „Млад Олимпиец” до 12- 15- 18 години.

Турнира „Млад Олимпиец” се провежда в два етапа:

 I етап се провежда съответно в Северна и Южна България, като се допускат всички картотекирани състезатели от съответната възраст, без промяна от предишните години.

 II етап – финал „Млад Олимпиец” се класират по 14 състезатели от северна и южна България, като деня преди състезанието се играе квалификация за четири места.

 Отборните първенства при децата до 12 г. да се провеждат с трима състезатели и двойка / както е в по-горните възрасти/.

1. Състезанията за мъже и жени, във Висша лига, А група, Б група, В група да се провеждат на една и съща дата.

 Провеждането на "Млад Олимпиец" в два турнира е само в случай, че бъде одобрена и финансирана програмата на Г-н Асен Асенов за провеждането на лагери и контролни състезания и тази програма бъде представена до 1 август на спортните клубове, за да могат да планират подготовката на своите състезатели и участието в международни турнири.

 Председател на ТС,

 / Галина Очева/